CELEX: 32013R0119
Language: sl
Date: 2013-02-11 00:00:00
Title: Uredba Komisije (EU) št. 119/2013 z dne 11. februarja 2013 o spremembi Uredbe (ES) št. 2214/96 o harmoniziranih indeksih cen življenjskih potrebščin (HICP): posredovanje in diseminacija podindeksov HICP v zvezi z določitvijo harmoniziranih indeksov cen življenjskih potrebščin po stalnih davčnih stopnjah  Besedilo velja za EGP

12.2.2013   
            
            
               SL
            
            
               Uradni list Evropske unije
            
            
               L 41/1
            
         
      UREDBA KOMISIJE (EU) št. 119/2013
   z dne 11. februarja 2013
   o spremembi Uredbe (ES) št. 2214/96 o harmoniziranih indeksih cen življenjskih potrebščin (HICP): posredovanje in diseminacija podindeksov HICP v zvezi z določitvijo harmoniziranih indeksov cen življenjskih potrebščin po stalnih davčnih stopnjah
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2494/95 z dne 23. oktobra 1995 o harmoniziranih indeksih cen življenjskih potrebščin (1) in zlasti tretjega odstavka člena 4 in člena 5(3) Uredbe,
   ob upoštevanju mnenja Evropske centralne banke (2),
   ob upoštevanju naslednjega:
   
               (1)
            
            
               V skladu s členom 5(1)(b) Uredbe (ES) št. 2494/95 so države članice dolžne pripraviti harmonizirane indekse cen življenjskih potrebščin (HICP).
            
         
               (2)
            
            
               Uredba Komisije (ES) št. 2214/96 (3) določa podindekse HICP, ki jih pripravijo države članice in se Komisiji (Eurostatu) zagotovijo za izkazovanje.
            
         
               (3)
            
            
               Za analizo inflacije in oceno konvergence v državah članicah je treba zbirati informacije o vplivu davčnih sprememb na inflacijo. V ta namen bi morali biti HICP-ji dodatno izračunani na podlagi cen po stalnih davčnih stopnjah in ne na podlagi spremljanih cen v obliki harmoniziranih indeksov cen življenjskih potrebščin po stalnih davčnih stopnjah (HICP-CT).
            
         
               (4)
            
            
               Za pridobitev zanesljivih in primerljivih rezultatov iz vseh držav članic bi bilo treba določiti in vzdrževati skupni metodološki okvir za urejanje HICP-CT.
            
         
               (5)
            
            
               V skladu s členom 13 Uredbe (ES) št. 2494/95 je bilo upoštevano načelo stroškovne učinkovitosti.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za evropski statistični sistem –
            
         SPREJELA NASLEDNJO UREDBO:
   Člen 1
   Uredba (ES) št. 2214/96 se spremeni:
   
               (1)
            
            
               V členu 2 se doda naslednji pododstavek:
               „ ‚Harmonizirani indeksi cen življenjskih potrebščin po stalnih davčnih stopnjah‘ pomeni indekse, ki merijo spremembe cen življenjskih potrebščin brez učinka sprememb davčnih stopenj na proizvode v istem časovnem obdobju.“
            
         
               (2)
            
            
               Člen 3 se nadomesti z naslednjim besedilom:
               „Člen 3
               Priprava in pošiljanje podindeksov
               1.   Države članice vsak mesec pripravijo in posredujejo Komisiji (Eurostatu) vse podindekse (Priloga I), katerih utež je večja od ene tisočinke celotnih izdatkov, zajetih s HICP. Vsako leto države članice skupaj z indeksom za januar predložijo ustrezne informacije o utežeh Komisiji (Eurostatu).
               2.   Poleg tega države članice vsak mesec pripravijo in predložijo Komisiji (Eurostatu) enake podindekse, izračunane po stalnih davčnih stopnjah (HICP-CT). Komisija (Eurostat) v tesnem sodelovanju z državami članicami pripravi smernice za zagotovitev metodološkega okvira za izračun indeksa HICP-CT in podindeksov. Kadar je to ustrezno utemeljeno, Komisija (Eurostat) posodobi referenčno metodologijo v skladu s postopki, ki jih odobri Odbor za evropski statistični sistem.
               3.   Indeksi se zagotovijo po standardih in postopkih za zagotavljanje podatkov in metapodatkov, ki jih je določila Komisija (Eurostat).“
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   Veljati začne z indeksom za januar 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. februarja 2013
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 257, 27.10.1995, str. 1.
   
      (2)  Mnenje še ni objavljeno v Uradnem listu.
   
      (3)  UL L 296, 21.11.1996, str. 8.